
    545400 SIGHIŞOARA
Str. Muzeului nr.7, Tel./Fax 0265 - 771278
H O T Ă R Â R E A  NR. 57
                                                               din 26 martie 2020
privind aprobarea încasării cotei - părţi din veniturile (fără T.V.A. inclus)

obţinute din închirierea către terţi a unor spaţii şi terenuri, de către S.C. ECOSERV SIG S.R.L. Sighişoara, titulara dreptului de administrare

Consiliul Local al Municipiului Sighișoara, întrunit în ședință ordinară,
Luând act de proiectul de hotărâre, înregistrat cu nr. 2.888/03.02.2020 şi la Consiliul Local Sighișoara cu nr. 8.429/19.03.2020, de referatul de aprobare, înregistrat cu nr. 2.890/03.02.2020, al Primarului municipiului, în calitate de iniţiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere contractul de delegare a gestiunii prin atribuire directă a unor activităţi şi servicii comunitare de utilităţi publice ale Municipiului Sighişoara, către S.C. ECOSERV SIG S.R.L. Sighişoara, înregistrat cu nr. 16.200/02.08.2012, aprobat prin Hotărârea Consiliului Local Sighişoara nr. 11/12.07.2012, aşa cum a fost modificat şi completat prin actul adiţional nr. 1, aprobat prin Hotărârea Consiliului Local Sighişoara nr. 67/27.09.2012, actul adiţional nr. 2, aprobat prin Hotărârea Consiliului Local Sighişoara nr. 55/28.03.2013, actul adiţional nr. 3, aprobat prin Hotărârea Consiliului Local Sighişoara nr. 32/26.02.2015 și actul adiţional nr. 4, aprobat prin Hotărârea Consiliului Local Sighişoara nr. 33/27.02.2017, prin care parte din activităţile specifice Serviciului Public de Administrare a Domeniului Public şi Privat al Municipiului Sighişoara, au fost delegate către S.C. ECOSERV SIG S.R.L. Sighişoara;

Având în vedere că S.C. ECOSERV SIG S.R.L. Sighişoara, în calitate de administrator al Pieţei Agroalimentare a preluat contractele de închiriere având ca obiect spaţiile cu altă destinaţie decât locuinţă, respectiv terenurile ocupate cu tarabe şi chioşcuri, situate în Municipiul Sighişoara, str. Târnavei nr. 29 (Piaţa Agroalimentară) şi că la momentul actual este administratorul Pieţei Agroalimentare;

Având în vedere prevederile art. 333 alin. (3) din Ordonanţa de Urgenţă a Guvernului nr. 57/2019 privind Codul administrativ, cu modificările și completările ulterioare, conform căruia, în cazul în care contractul de închiriere se încheie de către titularul dreptului de administrare, acesta are dreptul să încaseze din chirie o cotă - parte între 20 - 50 %, stabilită, după caz, prin hotărârea Guvernului, a consiliului judeţean, a Consiliului General al Municipiului Bucureşti sau a consiliului local al comunei, al oraşului sau al municipiului prin care s-a aprobat închirierea;

Având în vedere prevederile art. 858 - 870 din Legea nr. 287/2009 privind Codul civil, republicat, cu modificările şi completările ulterioare;
Având în vedere Raportul de specialitate al Direcţiei Administrarea Patrimoniului, înregistrat cu nr. 2.889/03.02.2020, prin care se propune aprobarea încasării cotei - părţi de 50% din veniturile (fără T.V.A. inclus) obţinute de către S.C. ECOSERV SIG S.R.L. Sighişoara, din închirierea către terţi a unor spaţii şi terenuri aflate în administrarea acestei societăţi;
Având în vedere avizele favorabile ale tuturor comisiilor pe domenii de specialitate;
În temeiul prevederilor art. 129 (1) și (2) lit. „c” și „d”, (6) lit. „a”, (7) lit. „n” și (14), art. 139 (1) și (3) lit. „g” și a art. 196 (1) lit. „a” din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

H O T Ă R Ă Ş T E:

Art. 1. Se aprobă încasarea de către S.C. ECOSERV SIG S.R.L. Sighişoara, titulara dreptului de administrare, a cotei - părți de 50% din veniturile (fără T.V.A. inclus) cu titlu de chirie, obţinute din închirierea către terţi a spaţiilor cu altă destinaţie decât locuinţă, respectiv a terenurilor ocupate cu tarabe şi chioşcuri, situate în Piaţa Agroalimentară din Municipiul Sighişoara, str. Târnavei nr. 29, aflată în administrarea acestei societăţi.

Art. 2. Cealaltă cotă - parte de 50% din veniturile (fără T.V.A. inclus) cu titlu de chirie, obţinute din închirierea către terţi, a spaţiilor cu altă destinaţie decât locuinţă, respectiv a terenurilor ocupate cu tarabe şi chioşcuri, situate în Piaţa Agroalimentară din Municipiul Sighişoara, str. Târnavei nr. 29, aflată în administrarea S.C. ECOSERV SIG S.R.L. Sighişoara, va constitui venit al Municipiului Sighişoara, în calitate de proprietar şi se va vira la bugetul local.

Art. 3. Prevederile prezentei hotărâri vor fi aplicabile și pentru anii următori, până la noi modificări sau completări în materie, după caz.

Art. 4. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Direcţia Administrarea Patrimoniului, Biroul Buget, Contabilitate, Salarizare – Direcția Economică şi S.C. ECOSERV SIG S.R.L. Sighişoara.

Art. 5. Prin grija d-nei Bizo Anca, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  

     Șoneriu Mihai - Marcel        

                                         Contrasemnează pentru legalitate
                                   SECRETARUL GENERAL al municipiului,

                                                          Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;
  1 ex. Viceprimar;

  1 ex. Secretar General;

  2 ex. Direcția Administrarea Patrimoniului;

  1 ex. Biroul Buget, Contabilitate, Salarizare – Direcția Economică;

  1 ex. S.C. ECOSERV SIG S.R.L. Sighişoara.

10 ex.

B.A. 

